ବିଶ୍ୱବିଦ୍ୟାଳୟ କ୍ରୀଡ଼ାଃ କିଟ୍ର ସୀମାଞ୍ଚଳ, ମାଧବୀଙ୍କୁ ସ୍ବର୍ଣ୍ଣ\nକିଟ୍ ଗ୍ରାଉଣ୍ଡରେ ଚାଲିଥିବା ସର୍ବଭାରତୀୟ ବିଶ୍ୱବିଦ୍ୟାଳୟ କ୍ରୀଡ଼ାର ବିଭିନ୍ନ ଇଭେଣ୍ଟର ଫାଇନାଲ ଫଳାଫଳ ଶନିବାର ସୁଦ୍ଧା ବାହାରିଯାଇଛି। ତୀରନ୍ଦାଜୀ (ମହିଳା/ପୁରୁଷ) ମିକ୍ସଡ୍ ଟିମ୍ ଇଣ୍ଡିଆନ୍ ରାଉଣ୍ଡରେ ଆୟୋଜକ କିଟ୍ର ସୀମାଞ୍ଚଳ କାଡ୍ରାକା ଓ ମାଧବୀ ମାଝି ସ୍ବର୍ଣ୍ଣପଦକ ଜିତି ରାଜ୍ୟ ପାଇଁ ଗୌରବ ଆଣିଛନ୍ତି।\nବିଶ୍ୱବିଦ୍ୟାଳୟ କ୍ରୀଡ଼ାଃ କିଟ୍ର ସୀମାଞ୍ଚଳ, ମାଧବୀଙ୍କୁ ସ୍ବର୍ଣ୍ଣ\t December 31st, 00:23 AM December 31st, 00:23 AM\nଭୁବନେଶ୍ୱର, ୩୧।୧୨(ସ୍ପୋଟର୍ସ ବ୍ୟୁରୋ)- କିଟ୍ ଗ୍ରାଉଣ୍ଡରେ ଚାଲିଥିବା ସର୍ବଭାରତୀୟ ବିଶ୍ୱବିଦ୍ୟାଳୟ କ୍ରୀଡ଼ାର ବିଭିନ୍ନ ଇଭେଣ୍ଟର ଫାଇନାଲ ଫଳାଫଳ ଶନିବାର ସୁଦ୍ଧା ବାହାରିଯାଇଛି। ତୀରନ୍ଦାଜୀ (ମହିଳା/ପୁରୁଷ) ମିକ୍ସଡ୍ ଟିମ୍ ଇଣ୍ଡିଆନ୍ ରାଉଣ୍ଡରେ ଆୟୋଜକ କିଟ୍ର ସୀମାଞ୍ଚଳ କାଡ୍ରାକା ଓ ମାଧବୀ ମାଝି ସ୍ବର୍ଣ୍ଣପଦକ ଜିତି ରାଜ୍ୟ ପାଇଁ ଗୌରବ ଆଣିଛନ୍ତି। ଉଭୟ ସୀମାଞ୍ଚଳ ଓ ମାଧବୀ ୫ ପଏଣ୍ଟ ସହ ତାଲିକାର ଶୀର୍ଷରେ ରହିଥିଲେ। ସର୍ବଭାରତୀୟ ତୀରନ୍ଦାଜୀ (ମହିଳା/ପୁରୁଷ)ରେ ସ୍ବର୍ଣ୍ଣପଦକ ଜିତିବାରେ କିଟ୍ ଓଡ଼ିଶାର ପ୍ରଥମ ବିଶ୍ୱବିଦ୍ୟାଳୟ ହୋଇଛି। ରାଜେଶ ହାସଡକ କିଟ୍ ଦଳର କୋଚ୍ ରହିଛନ୍ତି। ବାସ୍କେଟବଲ ପୁରୁଷରେ ମାଡ୍ରାସ ବିଶ୍ୱବିଦ୍ୟାଳୟ ଚାମ୍ପିୟନ ଓ ଆନ୍ନା ବିଶ୍ୱବିଦ୍ୟାଳୟ ରନର୍ସଅପ୍ ହୋଇଛି। ଲନ୍ ଟେନିସ୍ ପୁରୁଷରେ ଏସ୍ଆର୍ଏମ୍ ବିଶ୍ୱବିଦ୍ୟାଳୟ ଓ ମୁମ୍ବାଇ ବିଶ୍ୱବିଦ୍ୟାଳୟ ଯଥାକ୍ରମେ ଚାମ୍ପିୟନ ଓ ରନର୍ସଅପ୍ ହୋଇଛନ୍ତି। ମାଡ୍ରାସ ବିଶ୍ୱବିଦ୍ୟାଳୟ ୩ୟ ସ୍ଥାନରେ ରହିଛି। ପୁରସ୍କାର ବିତରଣୀ ଉତ୍ସବରେ କିଟ୍ ଓ କିସ୍ର ପ୍ରତିଷ୍ଠାତା ଡ. ଅଚ୍ୟୁତ ସାମନ୍ତ, ରେଜିଷ୍ଟାର ସସ୍ମିତା ସାମନ୍ତ, ରାଜ୍ୟ କ୍ରୀଡ଼ା ଓ ଯୁବସେବା ବିଭାଗର ସହକାରୀ ନିର୍ଦ୍ଦେଶକ ତଥା ଓଡ଼ିଶା ବାସ୍କେଟବଲ ଆସୋସିଏଶନର ସମ୍ପାଦକ ଜ୍ଞାନରଞ୍ଜନ ପରିଡ଼ା ମୁଖ୍ୟଅତିଥି ଭାବେ ଯୋଗଦେଇ ପୁରସ୍କାର ପ୍ରଦାନ କରିଥିଲେ। ଆୟୋଜକ ସମ୍ପାଦକ ଡ. ଗଗନେନ୍ଦୁ ଦାସ ଏହି ଅବସରରେ ଉପସ୍ଥିତ ରହିଥିଲେ।
